钦定古今图书集成/明伦汇编/氏族典/第423卷 > 《廖用贤尚友录》 > 阮诜
## 钦定古今图书集成/明伦汇编/氏族典/第423卷 > 《廖用贤尚友录》 > 阮诜

按《万姓统谱》：诜字孝群，奉化人。懋德粹和，处烦剧无
遽色。通《开元礼》《穀梁春秋》，不徒习其辞，动有程法，海
右士举，袭其淳风。父毂为太子右赞善大夫，举进士
不第，即以父任为太庙斋郎，历临黄东海尉。东海有
父子异居者，子不为养，诜使人问之，对曰：“无以奉也。”
遗之米肉，且以其赢资之。其子卒悔悟。克孝寻调婺
州法曹参军，累迁大理评事、员外郎、司勋尚书郎。挂
冠归里，与里中谢征士、栗台二三名士徜徉以终。子
综、绎，皆举乡贡。